и китайските статистически данни, обхващаше по-обширна продуктова група от разглеждания продукт или от продукта, предмет на разследването. Предвид данните от COMEXT и проверените данни по отношение на китайските и малайзийските производители на скрепителни елементи обаче бе възможно да се установи, че значителна част от този обем на вноса обхваща разглеждания продукт. Съответно, тези данни можаха да бъдат използвани за установяване на промените в схемите на търговия, както и да бъдат сверени с други данни, като данните, предоставени от оказалите съдействие производители износители и вносители.
 2.4. Промяна в схемите на търговия
 (22)
 Вносът на разглеждания продукт от Китай в Съюза е спаднал драстично след налагането на първоначалните мерки през януари 2009 г.
 (23)
 От друга страна, общият обем на вноса на продукта, предмет на разследването, от Малайзия в Съюза е нараснал значително през 2009 и 2010 г. Както данните от COMEXT, така и данните за износа, предоставени от оказалите съдействие дружества, сочат, че нивото на износа от Малайзия за Съюза в тези години е нараснало, докато през предходните години е било непроменено.
 (24)
 В таблица 1 е посочено количеството на вноса на някои скрепителни елементи от желязо или стомана от КНР и Малайзия в Съюза след налагането на мерките през 2009 г.:
 Таблица 1
 Развитие на вноса в Съюза на някои скрепителни елементи от желязо или стомана след налагането на мерките
 Обем на вноса в тонове
 2008 г.
 2009 г.
 1.10.2009 г.—30.9.2010 г.
 КНР
 432 049
 64 609
 27 000
 Дял от общия внос
 82,2 %
 38,0 %
 15,4 %
 Малайзия
 8 791
 31 050
 89 000
 Дял от общия внос
 1,7 %
 18,3 %
 50,9 %
 Източник: COMEXT, малайзийски и китайски статистически данни
 (25)
 Горните данни ясно показват, че от 2009 г. насам малайзийските износители значително са надминали по продажби и до известна степен са изместили китайските износители на пазара на Съюза по обем на вноса. След въвеждането на мерките вносът в Съюза от Китай бележи значителен спад (94 %).
 (26)
 В рамките на същия период се наблюдава рязко покачване на износа на скрепителни елементи от КНР за Малайзия: от едно сравнително ниско ниво през 2008 г. (8 829 тона) той е достигнал 89 471 тона през РП.
 Таблица 2
 Внос на скрепителни елементи от Китай в Малайзия, считано от 2008 г.
 2008 г.
 2009 г.
 1.10.2009 г.—30.9.2010 г.
 Внос (в метрични тонове)
 8 829
 61 973
 89 471
 Годишно изменение (в процентно изражение)
 600 %
 45 %
 Индекс (2008 г. = 100)
 100
 700
 1 013
 Източник: малайзийски митнически статистически данни
 (27)
 За установяването на тенденциите при търговския поток на някои скрепителни елементи от желязо или стомана от Китай за Малайзия бяха използвани както малайзийски, така и китайски статистически данни. И в двата случая такива данни са налични само за продуктова група, която е по-широкообхватна от разглеждания продукт. Предвид данните от COMEXT и проверените данни по отношение на китайските и малайзийските производители на скрепителни елементи обаче бе установено, че съществена част от този обем на вноса обхваща разглеждания продукт, така че тези данни могат да бъдат взети под внимание.
